Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1428

2. táblázat Az A1 és az A2 általános értékei Tartalom A1 A2 TBq (Ci)1) TBq (Ci)4) Csak béta- vagy gamma-sugarakat kibocsátó nuklidok jelenléte ismert 0,2 2⋅10–2 5⋅10–1 Alfa-sugarakat kibocsátó nuklidok jelenléte ismert vagy nem áll érvényes adat rendelkezésre 0,1 2⋅10–5 5⋅10–4 1) A curie-ben (Ci) megadott adatok a terabecquerelben (TBq) megadott adatokból átszámított és kerekített értékek. 1.3 Az 1. táblázatban nem szereplő radionuklidra az A1 és A2 számításakor az olyan radioaktív bomlási lánc, amelyben a radionuklidok a természetben előforduló arányban szerepelnek, és sem tíz napnál nagyobb, sem a kiindulási radionuklid felezési idejénél nagyobb felezési idejű leánynuklid nem szerepel, egy radionuklidnak tekintendő. Ekkor a figyelembe veendő aktivitás és az alkalmazandó A1 vagy A2 érték a kiindulási radionuklidra érvényes érték. Az olyan radioaktív bomlási láncban, amelyben a leánynuklidok felezési ideje nagyobb mint tíz nap, vagy nagyobb, mint a kiindulási radionuklid felezési ideje, a kiindulási nuklidot és az ilyen leánynuklidokat úgy kell kezelni, mint különböző nuklidok keverékét. 1.4 A radionuklid-keverékeknél, amelyeknél minden egyes radionuklid azonossága és aktivitása ismert, a következő feltételeket kell alkalmazni: 1.4.1 Különleges formájú radioaktív anyagok esetén: ∑ i B(i) A1(i) kisebb vagy egyenlő 1, Egyéb formájú radioaktív anyagok esetén: ∑ i B(i) A2(i) kisebb vagy egyenlő 1, ahol B(i) az i-edik radionuklid aktivitása; A1(i) és A2(i) az i-edik radionuklidra vonatkozó megfelelő értékek. Alternatívaként keverékekre az A2 érték a következők szerint határozható meg: A2 = ∑ i f(i) A2(i) , ahol f(i) a keverékben az i-edik nuklid részaránya; A2(i) az i-edik nuklidra vonatkozó A2 érték. 1.4.2 Amennyiben minden egyes radionuklid azonossága ismert, azonban néhány radionuklid aktivitása ismeretlen, a radionuklidok csoportokba foglalhatók. Az egyes radionuklid csoportokra azután az 1.4.1 pont szerinti képlet alkalmazása során a megfelelő legkisebb vonatkozó A1 vagy A2 értéket lehet alkalmazni. A csoportba sorolás alapja az összes alfa-aktivitás és az összes béta/gamma-aktivitás lehet, amennyiben ezek ismeretesek, amikoris az alfa-sugárzókra, illetve béta/gamma-sugárzókra a legkisebb A1 vagy A2 értéket kell alkalmazni. 2002/105/II. szám 1.5 Azon radionuklidokra vagy radionuklid-keverékekre, amelyeknél érvényes adatok nem állnak rendelkezésre, a 2. táblázat értékeit kell alkalmazni. 1.6 Küldeménydarabok tartalomkorlátozása A radioaktívanyag-tartalom egy küldeménydarabban az ezen Fejezetben meghatározott határokat nem haladhatja meg. 1.6.1 Engedményes küldeménydarabokra vonatkozó korlátozások A radioaktív anyagok fuvarozásánál, kivéve természetes uránt, szegényített uránt és a természetes tóriumt, egy engedményes küldeménydarab nem tartalmazhat nagyobb aktivitásokat, mint a következők: — azokra a radioaktív anyagokra, amelyek valamely készülékben vagy gyártmányban, mint pl. órában vagy elektronikus készülékben találhatók, vagy ilyen készülék vagy gyártmány részét képezik, minden egyes tárgyra és küldeménydarabra a 7.16.4.4 pontban megállapított határok érvényesek; és — a nem ily módon bezárt vagy előállított radioaktív anyagokra a 7.16.4.5 pontban megállapított határok érvényesek; Azokból a gyártmányokból, amelyeket természetes uránból, szegényített uránból vagy természetes tóriumból állítottak elő, az engedményes küldeménydarab bármilyen mennyiséget tartalmazhat, feltéve, hogy az urán vagy a tórium külső felülete fémből vagy más szilárd anyagból álló inaktív külső burkolattal van ellátva. 1.6.2 Ipari küldeménydarabokra vonatkozó korlátozások Az egyedi küldeménydarabban levő kis fajlagos aktivitású (LSA) anyag, vagy az egyedi küldeménydarabban levő szennyezett felületű tárgyak (SCO) összes aktivitását úgy kell korlátozni, hogy a 7.16.5.1 pontban meghatározott sugárzási szintet ne haladják meg. Hasonlóképpen az aktivitást az egyedi küldeménydarabban úgy kell korlátozni, hogy a 7.16.5.5 pontban meghatározott aktivitáshatárokat egy járműre ne lépjék túl. 1.6.3 A típusú küldeménydarabokra vonatkozó korlátozások Az A típusú küldeménydarab legfeljebb a következő aktivitásokat tartalmazhatja: különleges formájú radioaktív anyagból A1, minden más radioaktív anyagból A2. Az A1-re és az A2-re vonatkozó értékek az 1. és a 2. táblázatban találhatók. 1.6.4 B típusú küldeménydarabokra vonatkozó korlátozások A B típusú küldeménydarab nem tartalmazhat: — nagyobb aktivitásokat, mint a küldeménydarab-mintára engedélyezett; — más radionuklidokat, mint a küldeménydarab-mintára engedélyezett; — olyan anyagokat, amelyek alakjukban, fizikai vagy kémiai állapotukban a küldeménydarab engedélyezett tartalmától eltérnek. 1.6.5 Hasadóanyagot tartalmazó küldeménydarabokra vonatkozó korlátozások Minden csomagolás, amely hasadóanyagot tartalmaz, meg kell feleljen az 1.6.1–1.6.4 pontban az illető küldeménydarabra meghatározott aktivitáshatároknak. Azok a csomagolások, amelyek hasadóanyagot tartalmaznak, azon anyagok kivételével, amelyek az 1.6.6 pont előírásait kielégítik, nem tartalmazhatnak: — a küldeménydarab-mintára engedélyezettnél nagyobb tömegű hasadóanyagot; — olyan radionuklidokat vagy hasadóanyagokat, amelyek a küldeménydarab-mintára nincsenek engedélyezve; — olyan anyagokat, amelyek alakjukban, fizikai vagy kémiai állapotukban vagy térbeli elrendeződésükben a küldeménydarab engedélyezett tartalmától eltérnek. 2002/105/II. szám 1.6.6 Azok a küldeménydarabok, amelyek az 1.6.6.1–1.6.6.6 pont valamelyik feltételét teljesítik, mentesek a jelen Függelék 2.12 pontjának előírásai alól és más olyan előírásai alól, amelyek kizárólag hasadóanyagokra vonatkoznak. E küldeménydarabokra azonban a nem hasadó radioaktív anyagokat tartalmazó küldeménydarabokra vonatkozó szabályozás érvényes és ezenkívül e Függelék azon előírásainak hatálya alá esnek, amelyek radioaktív természetükre és tulajdonságaikra vonatkoznak. 1.6.6.1 Küldeménydarabok, amelyek egyike sem tartalmaz 15 g-nál több hasadóanyagot, amennyiben a küldeménydarab legkisebb külmérete legalább 10 cm. 1.6.6.2 Homogén hidrogénartalmú oldatokat vagy keverékeket tartalmazó küldeménydarabok, amelyek teljesítik a 3. táblázatban említett feltételeket. 1.6.6.3 Küldeménydarabok legfeljebb 1 tömeg% 235-urán tartalmú dúsított urán és olyan összes plutónium és 233-urán tartalommal, amely nem haladja meg a 235-urán tömegének 1%-át, amennyiben a hasadóanyagok az anyagban lényegében egyenletesen vannak eloszlatva. Ezenkívül a hasadóanyag a küldeménydarabon belül nem alkothat rácsszerű elrendeződést, ha a 235-urán mint fém, oxid vagy karbid van jelen. 1.6.6.4 Küldeménydarabok, amelyek bármely 10 liter térfogatban legfeljebb 5 g hasadóanyagot tartalmaznak, feltéve, hogy a hasadóanyagokat olyan küldeménydarabok tartalmazzák, amelyek a hasadóanyagokra megkövetelt eloszlási korlátozásokat olyan feltételek között teljesítik, amelyek a rendes fuvarozási körülmények között valószínűleg fennállnak. 1.6.6.5 Küldeménydarabok, amelyek küldeménydarabonként nem tartalmaznak 1 kg-nál több plutóniumot, amely legfeljebb 20 tömeg% 239-plutóniumból, 241-plutóniumból vagy e két radionuklid bármilyen kombinációjából állhat. 1.6.6.6 Küldeménydarabok, amelyek uranil-nitrát folyékony oldatait tartalmazzák az urán tömegének legfeljebb 2%-át kitevő 235-urán dúsítással, olyan összes plutónium és 233-urán tartalommal, amely a 235-urán tömegének 0,1%-át nem haladja meg; ezenkívül a nitrogén/urán atomaránynak (N/U) legalább 2-nek kell lenni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes